Az emberek gyorsan reagáltak a kormány családügyi intézkedéseire
A kedvezõ demográfiai adatokból az látszik, hogy az emberek gyorsan reagáltak a kormány családügyi intézkedéseire - mondta Kardosné Gyurkó Katalin, a Nagycsaládosok Országos Egyesületének (NOE) elnöke csütörtökön a Kossuth rádió Jó reggelt, Magyarország! címû mûsorában.
A Központi Statisztikai Hivatal kedden azt közölte, hogy csökkent a természetes fogyás Magyarországon az elsõ negyedévben, miközben kétszer annyi házasságot kötöttek, mint az elõzõ év azonos idõszakában. Mint írták, az elõzetes adatok szerint 2020 elsõ negyedévében a születések száma 6,5 százalékkal több, a halálozásoké pedig 8,5 százalékkal kevesebb volt, mint 2019 azonos idõszakában.

Kardosné Gyurkó Katalin a kedvezõ demográfiai adatok kapcsán elmondta, részben a kedvezõ családpolitika miatt sok anyagi akadály elhárult a családalapítás, az otthonteremtés és a gyermekvállalás elõl. Másrészt pedig egyre több szó esik a családi értékekrõl, így az emberek ezeket bátrabban vállalják fel.
A kormányzati szándék találkozott a magyar társadalomnak az igényeivel, tehát nagyon-nagyon jó döntés volt az, hogy tehermentesítették, segítették azokat a családokat, amelyek több gyereket szerettek volna, jó döntés volt az is, hogy az édesanyákat, a nõket egy kicsit a fókuszba állította a jelenlegi kormány és egyébként a közbeszéd is - fogalmazott az elnök.

Kifejtette, úgy látják, a tavaly februári családvédelmi akciótervre - szociológiai értelemben - nagyon gyorsan és pozitívan reagált a magyar társadalom, hiszen folyamatosan emelkedik a gyermekvállalás és a házasságkötések száma is.
demográfia NOE Nagycsaládosok Országos Egyesülete család